CELEX: 62010TN0343
Language: da
Date: 2010-08-18 00:00:00
Title: Sag T-343/10: Sag anlagt den 18. august 2010 — Etimine og Etiproducts mod ECHA

23.10.2010   
            
            
               DA
            
            
               Den Europæiske Unions Tidende
            
            
               C 288/49
            
         
      Sag anlagt den 18. august 2010 — Etimine og Etiproducts mod ECHA
      (Sag T-343/10)
      ()
      (2010/C 288/93)
      Processprog: engelsk
      
         Parter
      
      
         Sagsøgere: Etimine SA (Bettembourg, Luxembourg) og Ab Etiproducts Oy (Espoo, Finland) (ved lawyers K. Van Maldegem og C. Mereu)
      
         Sagsøgt: Det Europæiske Kemikalieagentur (ECHA)
      
         Sagsøgernes påstande
      
      
                  —
               
               
                  Sagen antages til realitetsbehandling, og sagsøgerne gives medhold.
               
            
                  —
               
               
                  Den anfægtede retsakt annulleres, for så vidt som den vedrører borsyre og dinatriumtetraborat.
               
            
                  —
               
               
                  Det fastslås, at Kommissionens forordning (EF) nr. 790/2009 (1) af 10. august 2009 er retsstridig, for så vidt som den vedrører borsyre og dinatriumtetraborat.
               
            
                  —
               
               
                  Det Europæiske Kemikalieagentur (ECHA) tilpligtes at betale samtlige omkostninger herunder sagens omkostninger.
               
            
         Søgsmålsgrunde og væsentligste argumenter
      
      Sagsøgerne har i henhold til artikel 263 TEUF nedlagt påstand om annullation af Det Europæiske Kemikalieagenturs beslutning om at optage borsyre og dinatriumtetraborat på den kandidatliste over stoffer, der er udarbejdet i henhold til artikel 59 i forordning (EF) nr. 1907/2006 (2). Desuden har sagsøgerne i henhold til artikel 277 TEUF nedlagt påstand om, at det fastslås, at Kommissionens forordning (EF) nr. 790/2009 af 10. august 2009 er retsstridig, for så vidt som den vedrører borsyre og dinatriumtetraborat.
      Til støtte for påstandene har sagsøgerne anført følgende søgsmålsgrunde:
      
                   
               
               
                  For det første er den anfægtede retsakt vedtaget i strid med væsentlige formforskrifter og behæftet med en retlig fejl, idet den ikke opfylder kriterierne i artikel 59 og bilag XV til forordning (EF) nr. 1907/2006.
               
            
                   
               
               
                  For det andet bygger den anfægtede retsakt på et åbenbart urigtigt skøn og er i strid med forordning (EF) nr. 1907/2006, fordi ECHA ikke har ført bevis for eller påvist, at boraterne »opfylder kriterierne« for klassifikation som reproduktionstoksiske stoffer i kategori 2 i henhold til direktiv 67/548 (3).
               
            
                   
               
               
                  Herudover har ECHA ved at vedtage den anfægtede retsakt tilsidesat det EU-retlige proportionalitetsprincip.
               
            
                   
               
               
                  Endelig bygger den anfægtede retsakt på Kommissionens forordning (EF) nr. 790/2009, som i sig selv er retsstridig.
               
            
         (1)  Kommissionens forordning (EF) nr. 790/2009 af 10.8.2009 om ændring, med henblik på tilpasning til den tekniske og videnskabelige udvikling, af Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger (EUT L 235, s. 1).
      
         (2)  Europa-Parlamentets og Rådets forordning (EF) nr. 1907/2006 af 18.12.2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396, s. 1).
      
         (3)  Rådets direktiv 67/548/EØF af 27.6.1967 om tilnærmelse af lovgivning om klassificering, emballering og etikettering af farlige stoffer (EFT 1967, s. 211).